1ο ΓΥΜΝΑΣΙΟ ΤΡΙΚΑΛΩΝ

Ταχ. Διεύθυνση : Τέρμα Κονδύλη

 Ταχ. Κώδικας : 421 00

Πληροφορίες : Δήμητρα Αδάμου

Τηλέφωνο : 24310- 28594

Fax : 24310- 20099

 E-mail : mail@1gym-trikal.tri.sch.gr

Ιστότοπος: http://1gym-trikal.tri.sch.gr/

Αγαπητοί γονείς,

Το σχολείο ανοίγει με νέα δεδομένα. Ζητούμε, όπως πάντα, την συνεργασία σας για να μπορέσουμε να λειτουργήσουμε ομαλά και με ασφάλεια για τους μαθητές μας.

Κάθε τμήμα χωρίζεται σε δύο υπο-τμήματα: α και β . Θα σας αποσταλεί μέσω μέιλ το τμήμα στο οποίο ανήκει το παιδί σας. Οι μαθητές δεν προσέρχονται κάθε μέρα στο σχολείο αλλά ακολουθούν το εξής πλάνο:

Την εβδομάδα 18-22 Μαΐου 2020, τα Υποτμήματα \_α (Δηλ. Α1α, Α2α, Α3α…..) έρχονται τις ημέρες Δευτέρα –Τετάρτη- Παρασκευή. Τα υποτμήματα \_β, δηλ. Α1β, Α2β, Α3β κ.ο.κ. έρχονται τις ημέρες Τρίτη – Πέμπτη.

Την επόμενη εβδομάδα 25-29 Μαΐου 2020, θα ισχύσει το αντίστροφο. Πιο συγκεκριμένα, τα Υποτμήματα \_ β δηλ. Α1β, Α2β, Α3β κ.λπ. έρχονται τις ημέρες Δευτέρα –Τετάρτη- Παρασκευή . Τα υποτμήματα \_ α, δηλ. Α1α, Α2α, Α3α κλπ. έρχονται τις ημέρες Τρίτη – Πέμπτη.

Τις ενδιάμεσες ημέρες οι μαθητές μένουν στο σπίτι.

Το σχολείο θα λειτουργήσει με το πρόγραμμα που είχαμε πριν, αλλά λόγω των αδειών ειδικού σκοπού και υπαγωγής κάποιων καθηγητών σε ευπαθείς ομάδες, το πρόγραμμα θα αναμορφώνεται, κατά το δυνατόν, και οι μαθητές θα επιστρέφουν κάποιες φορές νωρίτερα στο σπίτι. Όσοι μαθητές χρησιμοποιούν λεωφορείο θα μένουν στο σχολείο τηρώντας τις οδηγίες απόστασης.

Το κυλικείο δεν θα λειτουργεί, οπότε οι μαθητές πρέπει να έχουν μαζί τους κολατσιό και το δικό τους ποτήρι/μπουκάλι με νερό. ΑΠΑΓΟΡΕΥΕΤΑΙ ΝΑ ΠΙΝΟΥΝ ΑΠΕΥΘΕΙΑΣ ΑΠΟ ΤΗΝ ΒΡΥΣΗ. Μπορούν, ωστόσο, να το ξαναγεμίζουν από εκεί.

Τα διαλείμματα θα γίνονται περιοδικά, σύμφωνα με την οδηγία του υπουργείου, ανά 2η ώρα για 15 λεπτά και οι μαθητές θα προαυλίζονται σε συγκεκριμένο χώρο μαζί με τους συμμαθητές τους του ίδιου υποτμήματος. Δεν επιτρέπονται οι μπάλες καθώς και κάθε όργανο γυμναστικής / παιχνιδιού που το αγγίζουν πολλοί από κοινού.

Σε περίπτωση που ο μαθητής δεν πρέπει να έρθει στο σχολείο, επειδή ο ίδιος ή άτομα που συνοικούν μαζί του ανήκουν σε ευπαθή ομάδα, ο κηδεμόνας προσκομίζει υπεύθυνη δήλωση είτε ιδιοχείρως είτε με e-mail κατόπιν συνεννόησης με τη διεύθυνση του σχολείου.

Επίσης, σας επισημαίνουμε ότι σύμφωνα με το με αριθμό πρωτ. 56089/Δ2/14-5-2020 έγγραφο του Υπουργείου Παιδείας οι μαθητές και οι μαθήτριες πρέπει να διατηρήσουν όλα τα βιβλία τους για την αξιοποίησή τους και την επόμενη σχολική χρονιά και για την κάλυψη της διδακτέας ύλης.

Η διεύθυνση και ο σύλλογος των καθηγητών είναι στη διάθεσή σας για όποιο πρόβλημα απασχολεί το παιδί σας.

Καλή Υγεία σε όλους,

Η Διευθύντρια

Δήμητρα Αδάμου